


NOTA DE FUNDAMENTARE
la proiectul de ordin privind aprobarea Formularul tipizat al notificării încălcării securității datelor cu caracter personal  

	1. Denumirea sau numele autorului și, după caz, a/al participanților la elaborarea proiectului actului normativ

	 Proiectul ordinului privind aprobarea Formularul tipizat al notificării încălcării securității datelor cu caracter personal este elaborat de către Centrul Național pentru Protecția Datelor cu Caracter Personal (CNPDCP).


	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	Proiectul este elaborat în temeiul art. 33  din Legea nr. 195/2024 privind protecția datelor cu caracter personal (în vigoare din 23 august 2026).

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	Legea nr. 195/2024 privind protecția datelor cu caracter personal instituie obligația operatorilor de date de a notifica Centrul Național pentru Protecția Datelor cu Caracter Personal cu privire la încălcările securității datelor cu caracter personal, în condițiile prevăzute la art. 33. Totodată, norma legală stabilește informațiile minime care trebuie incluse în notificare, precum și obligația operatorilor de a documenta incidentele de securitate.
Cu toate acestea, cadrul normativ secundar nu conține un formular standardizat de notificare care să asigure prezentarea uniformă și completă a informațiilor prevăzute de lege. În lipsa unui astfel de instrument, notificările pot fi transmise într-o formă și structură diferită, ceea ce poate afecta eficiența procesului de recepționare, examinare și evaluare a incidentelor de securitate de către CNPDCP.
Totodată, lipsa unui model unic de notificare poate crea dificultăți pentru operatori în identificarea și prezentarea tuturor informațiilor relevante necesare pentru respectarea obligațiilor prevăzute la art. 33 din Lege.
În vederea asigurării unei aplicări uniforme a prevederilor legale și eficientizării procesului de notificare a încălcărilor securității datelor cu caracter personal, se propune aprobarea formularului-tip de notificare către Centrul Național pentru Protecția Datelor cu Caracter Personal. Formularul va facilita transmiterea completă și structurată a informațiilor necesare evaluării incidentelor și va contribui la consolidarea mecanismului de supraveghere a respectării legislației în domeniul protecției datelor cu caracter personal.
Intervenția normativă propusă urmărește completarea cadrului de reglementare existent prin instituirea unui mecanism unitar de notificare, fără a crea obligații noi pentru operatori, ci doar prin stabilirea modalității practice de realizare a unei obligații deja prevăzute de lege.


	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Prezentul proiect de ordin urmărește asigurarea aplicării uniforme a prevederilor art. 33 din Legea nr. 195/2024 privind protecția datelor cu caracter personal, prin stabilirea unui formular tipizat pentru notificarea încălcărilor securității datelor cu caracter personal către Centrul Național pentru Protecția Datelor cu Caracter Personal.
Obiectivele principale ale proiectului sunt:
· standardizarea procesului de notificare a încălcărilor securității datelor cu caracter personal; 
· facilitarea respectării de către operatori a obligațiilor legale privind notificarea incidentelor de securitate; 
· asigurarea transmiterii complete și structurate a informațiilor necesare evaluării incidentelor; 
· eficientizarea procesului de examinare și gestionare a notificărilor de către CNPDCP; 
· consolidarea mecanismelor de supraveghere și monitorizare a respectării legislației în domeniul protecției datelor cu caracter personal. 
Pentru realizarea acestor obiective, proiectul propune aprobarea Formularului tipizat al notificării încălcării securității datelor cu caracter personal, care va stabili un model unic de prezentare a informațiilor prevăzute de lege și va contribui la creșterea calității și uniformității notificărilor transmise către autoritatea de supraveghere.
Elementul de noutate al proiectului constă în instituirea unui mecanism unitar de notificare a încălcărilor securității datelor cu caracter personal prin aprobarea unui formular-tip, care va asigura transmiterea completă, coerentă și uniformă a informațiilor necesare evaluării incidentelor de securitate de către autoritatea de supraveghere. Proiectul nu introduce obligații noi pentru operatori, ci reglementează modalitatea practică de realizare a unei obligații deja prevăzute de lege.


	3.2. Opțiunile alternative analizate și motivele pentru care acestea nu au fost luate în considerare

	Menținerea situației existente, fără aprobarea unui formular tipizat de notificare a încălcărilor securității datelor cu caracter personal. Această opțiune nu a fost considerată oportună, deoarece ar menține lipsa unui mecanism unitar de prezentare a informațiilor prevăzute la art. 33 din Legea nr. 195/2024 privind protecția datelor cu caracter personal, fapt ce poate conduce la transmiterea unor notificări incomplete sau neuniforme și la îngreunarea procesului de examinare a acestora de către autoritatea de supraveghere.

	4. Analiza impactului de reglementare 

	Implementarea prevederilor ordinului nu va genera impact administrativ sau financiar suplimentar asupra sectorului public, privat și social.
Proiectul nu instituie obligații noi pentru operatorii de date cu caracter personal, ci stabilește modalitatea practică de realizare a obligației de notificare prevăzute la art. 33 din Legea nr. 195/2024 privind protecția datelor cu caracter personal. Aplicarea formularului tipizat va contribui la simplificarea și uniformizarea procesului de notificare a încălcărilor securității datelor cu caracter personal, fără a implica costuri suplimentare pentru destinatarii normei.
Totodată, utilizarea formularului va facilita procesarea și examinarea notificărilor de către CNPDCP, contribuind la eficientizarea activității administrative a autorității de supraveghere.


	4.4. Impactul social
Proiectul are un impact social pozitiv indirect prin consolidarea mecanismelor de supraveghere și reacție în cazul încălcărilor securității datelor cu caracter personal, contribuind la creșterea nivelului de protecție a drepturilor și libertăților persoanelor vizate.
4.4.1. Impactul asupra datelor cu caracter personal
Proiectul are un impact pozitiv asupra protecției datelor cu caracter personal, deoarece facilitează notificarea completă și în timp util a încălcărilor securității datelor către autoritatea de supraveghere. Acest fapt contribuie la monitorizarea eficientă a incidentelor și la adoptarea măsurilor necesare pentru limitarea efectelor negative asupra persoanelor vizate.
4.4.2. Impactul asupra echității și egalității de gen
Nu a fost identificat impact asupra echității si egalității de gen

	4.5. Impactul asupra mediului

	Nu este aplicabil.

	4.6. Alte impacturi și informații relevante

	 Nu este aplicabil.

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională

	5.2. Măsuri normative care urmăresc crearea cadrului juridic intern necesar pentru implementarea legislației UE

	 Proiectul nu urmărește transpunerea unor noi acte ale Uniunii Europene, ci are ca scop punerea în aplicare, la nivel național, a obligațiilor prevăzute de legislația națională armonizată cu acquis-ul Uniunii Europene în domeniul protecției datelor cu caracter personal.


	6. Avizarea și consultarea publică a proiectului actului normativ

	 	Proiectul actului normativ va fi supus consultărilor publice, și plasat pentru consultare pe pagina web oficială a Centrului Național pentru Protecția Datelor cu Caracter Personal, la compartimentul Transparența decizională, directoriul - Proiecte supuse consultărilor publice, precum și pe portalul https://particip.gov.md/. 

	7. Concluziile expertizelor

	 În conformitate cu art. 28 alin. (9) din Legea integrității nr. 82/2017 și art. 35 alin.(2) din Legea nr. 100/2017, la elaborarea proiectului, s-a ținut cont de Metodologia de efectuare a expertizei anticorupție a proiectelor de acte legislative și normative departamentale aprobată prin Hotărârea Colegiului CNA.
La efectuarea expertizei anticorupție de către autor se constată că proiectul actului normativ nu conține factori care să genereze riscuri de corupție, prevederile proiectului fiind în corespundere cu scopul declarat și sunt în conformitate cu interesul public.


	8. Modul de încorporare a actului în cadrul normativ existent

	 Adoptarea prezentului proiect de act normativ nu va necesita operarea unor modificări în cuprinsul altor acte normative.


	9. Măsurile necesare pentru implementarea prevederilor proiectului actului normativ

	 Nu este aplicabil.











	DIRECTOR 		








